འཁྲབ་ཚན་གཉིས་པ།ལྷག་པའི་ལྷ་ཡི་ལུང་བསྟན་ལྟར།ཆོས་དང་ནོར་གྱི་གཏེར་ཁ་བླངས།།རྒྱ་ཚ་གཙོ་བྱས་ལྷ་བབས་བྱས།སྲས་ཆུང་རྒྱལ་པོའི་ཚབ་ཏུ་བསྐོས།།ཞེས་པ་སྟེ་ལྷག་པའི་ལྷ་ཡི་ལུང་བསྟན་ལྟར་འདན་སྲས་ཀྱིས་གླིང་གི་དཔུང་ཆེན་ལ་ཁ་ལོ་བསྒྱུར་ནས་ཕྱོགས་ཀྱི་རྒྱལ་ཁག་ལ་དཔུང་འཇུག་བྱས་ཤིང་གཏེར་གཡང་དང་རིན་ཆེན་སྣ་ཚོགས་གླིང་ལ་དྲངས།གླིང་རྗེ་སེང་ཆེན་ཁོང་ནི་ཕྱི་ནང་གསང་གསུམ་གྱི་དགོས་དབང་གིས་རེ་ཞིག་མཁའ་སྤྱོད་ཞིང་དུ་བྱོན་པས་འདན་སྲས་གཡུ་འོད་འབུམ་མེ་དེ་ཉིད་ཁོང་གི་རྒྱལ་ཚབ་ཏུ་བསྐོས་ཤིང་།འདས་པོ་རྒྱ་ཚ་ཞལ་དཀར་སོགས་ལྷ་བབ་བྱས་ཏེ་གླིང་གི་ལྷ་མི་ཞལ་འཛོམས་བྱུང་བའོ།།